آلزایمر کسللیگی نینگ سببی نی یوق ایته دیگن مالیکول تاپیلدی. جنوبی کوریالیک عالملر, سیچقان لر دن استفاده ایتیلیب آلیب باریلگن تحقیقات نتیجه سیده, مییه ده (مغز) آلزایمر گه سبب بوله دیگن امیلوید لر نی یوق ایته دیگن بیر مالیکول تاپدی. عالملرنینگ اوشبو مالیکول گه EPPS اسمی بیرگن لیک لری و خودی منه شو مالیکول نینگ سیچقان لر ده آلزایمر کسل لیگی گه سبب بوله دیگن امیلوید لر نی مییه ده یوق ایته دیگن لیگی نی کورسه تیب بیرگن لیک لری معلوم قیلیندی. اوشبو عالملر تحقیقات دایره سیده سیچقان لرنینگ ایچه دیگن سو گه EPPS مالیکولیدن قوشیب ۳ آی کیین سیچقانلرنی مطالعه ایتدی. شونده ی قیلیب عادی سو ایچگن سیچقان لر بیلن سالشتیریلگنده EPPS مالیکولی بولگن سو دن ایچگن سیچقان لرنینگ حافظه سی و اورگه نیش ظرفیتی نینگ ینه ده یخشیراق ایکن لیگی کوریندی. نیورولوژی متخصص لری, اوشبو تحقیقات نینگ آلزایمر کسل لیگی نینگ تداوی سی بوییچه اینگ مهم میتود دن عبارت بولیشی نینگ ممکن ایکن لیگینی بیلدیرماقده. خودی منه شو میتود نینگ انسان لر ده هم یخشی نتیجه بیریشی یاکه بیره آلمسلیگی خصوصیده انیق بیر معلومات موجود ایمس. حاضرگی کونده ۶۵ یاشیدن کتته راق کیشی لر ده مییه انساجیده جدی خساره لر گه سبب بوله دیگن آلزایمر کسللیگی نینگ موثر بیر تداوی سی نینگ موجود ایمس لیگی کورینماقده.
پارتلش آرتیدن یانغین یوز بیرگن
